Vladimir Smetanin

Vladimir "Voldemar" Smetanin (2. oktoober 1888 Tallinn – 23. september 1945 Karagandõ vangilaager) oli eesti statistik ja õigusteadlane.Eesti avalikud tegelased. Tartu, 1932. Lk 311

Vladimir Smetanin lõpetas 1909. aastal Nikolai Gümnaasiumi Tallinnas, 1909. aastal astus Peterburi ülikooli õigusteaduskonda, mille lõpetas 1913. aastal, sooritades riigieksamid Kaasani ülikoolis samal aastal. Tallinna linna teenistusse asus 1. (14.) septembril 1913. aastal praktikandina Tallinna linnavalitsuse kantseleisse, olles siis lühikest aega linnasekretäri abi, kuni 1. detsembril 1915 linna statistika büroo juhatajaks määrati.W. Smetanin linna statistika bürood 10 aastat juhtinud, Waba Maa, 1 dets. 1925 lk 9W. Smetanin 15 aastat linnateenistuses, Waba Maa, 15 sept. 1928 lk 10V. Smetanin 25 a. Tallinna linna teenistuses, Uus Eesti, nr 252, 14 september 1938 lk 6

Ta oli Tallinna Linna Statistikabüroo ja Tallinna Perekonnaseisuameti juhataja, riigi statistika nõukogu liige, Eesti Linnade Liidu büroo juhataja, Balti riikide linnade liitude vahelise komitee liige, ning ajakirja Linnad ja Alevid toimetaja, ajakirja Eesti Linnad vastutav toimetaja, aedlinna ehitusühingu Uus Tare juhatuse esimees ja Tallinna Meestelaulu Seltsi liige.W. Smetanini juubel, Postimees, 14.09.1933, nr 215, lk 3.

1935. aastast oli ta Eesti-Leedu Ühingu peasekretär.Foto 1937. aastast: Leedu Vabariigi 19. aastapäeva pühitsemine Tallinnas. Kaunase Leedu-Eesti sõprusühingu esindajate saabumine Tallinna. Vasakult esireas sõprusühingu sekretär Andrulyte, Leedu saadik Bronius Dailidė, ühingu esimees riiginõunik Vileišis, abiesimees notar Brosaitis. Tagapool (vasakult) Tallinna abilinnapea ja Eesti-Leedu ühingu esimees Anton Uesson, Leedu saatkonna atašee V. Ceceta, Eesti-Leedu ühingu peasekretär V. Smetanin, juhatuse liige K. Tammiste. Leedu riik on ta teeneid hinnanud Gediminase 3. (1937) ja 4. klassi ordeniga.Vladimir Smetanin 50-aastane. Wäsimatu lehemehe aupäew. Esmaspäev: piltidega nädalleht, nr 40, 1 oktoober 1938, lk 3

24. veebruaril 1938 anti talle Eesti Punase Risti III klassi teenetemärk, seeria 569.Teenetemärkide kavalerid: Vladimir Smetanin

Tema abikaasa Valesca Smetanina (sündinud Eichfuss) onu oli kindralmajor-meedik dr Martin Jervan.

Viited

Kategooria:Tallinna linnaametnikud
Kategooria:Eesti statistikud
Kategooria:Eesti õigusteadlased
Kategooria:Eesti Punase Risti III klassi teenetemärgi kavalerid
Kategooria:Gustav Adolfi Gümnaasiumi vilistlased
Kategooria:Peterburi ülikooli vilistlased
Kategooria:Eesti represseeritud isikud
Kategooria:Sündinud 1888
Kategooria:Surnud 1945